**Criteris sotmesos a judici de valor**

Per a cadascun dels criteris o subcriteris susceptibles d'un judici de valor es realitzaran les valoracions tècniques en els termes previstos en cadascun d'aquests, obtenint en cadascuna de les ofertes la valoració tècnica (“VT”) corresponent.

Posteriorment, les valoracions tècniques (“VT”) es transformaran en puntuacions “P” aplicant la fórmula següent, en el cas que com a mínim una de les ofertes hagi obtingut una “VT” igual o superior al 50% de la puntuació màxima establerta per cada criteri o subcriteri:

Pop = Puntuació de l'Oferta a Puntuar

P = Puntuació del criteri

VTop = Valoració Tècnica de l'Oferta que es Puntua

VTmv = Valoració Tècnica de l'Oferta Millor Valorada

En cada criteri o subcriteri les puntuacions finals (“P”) que es concediran a les empreses seran les que resultin de l'aplicació d'aquesta fórmula.

No obstant això, en el cas que cap de les ofertes obtingui una puntuació igual o superior al 50% de la puntuació de cada criteri o subcriteri, no s'aplicarà la fórmula anterior, i la puntuació “P”, serà la mateixa que la “VT” obtinguda.

La valoració dels criteris sotmesos a judici de valor es farà en base a la Documentació tècnica del Sobre B. Els licitadors hauran de presentar una memòria (memòria d’organització del servei), que descrigui la metodologia seguida per assegurar un nivell de servei eficient segons les necessitats de l'I3PT i que necessàriament inclogui la informació següent:

**A.1. Memòria d’organització del servei (fins a 45 punts).**

Els licitadors presentaran una proposta metodològica, de conformitat amb el que es requereix a continuació. Aquesta proposta s'ha de presentar en un document que no superi un màxim de 25 pàgines DINA4 en lletra Arial mida 11 i interlineat senzill. Les pàgines en excés, així com portada i índex (si n'hi hagués), no es tindran en compte a efectes de valoració.

- **Qualitat i rigor de la metodologia proposada**...................................Fins a 15 punts

El licitador haurà de presentar una descripció clara i detallada de les metodologies que utilitzarà per al disseny, desenvolupament i validació del Pla Estratègic.

Es valorarà especialment:

* La validesa, coherència i fonament tècnic de les metodologies proposades.
* L’adequació dels enfocaments qualitatius i quantitatius emprats per garantir el rigor analític del procés.
* La capacitat del licitador per integrar un coneixement sòlid sobre recerca i innovació sanitària en l’àmbit nacional i internacional.
* La consistència entre metodologies, objectius i resultats esperats.

**- Idoneïtat, detall i coherència del Pla de Treball**...................................Fins a 15 punts

El licitador haurà de presentar un pla de treball estructurat que inclogui activitats, fases, calendarització, fites i lliurables.

Es valorarà:

* L’estructura, rigor i detall del pla de treball presentat.
* La coherència global entre activitats, calendarització i recursos humans assignats.
* La claredat en la descripció de l’abast de cada fase i en la definició dels lliurables.
* L’ús d’eines tècniques o digitals que facilitin l’execució i la traçabilitat del projecte.

**- Activitats de treball col·lectiu i recollida de perspectives**........................Fins a 10 punts

La proposta haurà d’incloure activitats de dinamització, participació i contrast amb els agents implicats en el sistema de recerca i innovació sanitària.

Es valorarà:

* La qualitat, idoneïtat i diversitat de les activitats de treball col·lectiu.
* proposades (tallers, sessions participatives, entrevistes, focus groups, etc.)
* La capacitat del licitador per recollir, integrar i sintetitzar les perspectives dels diferents actors del sistema.
* L’ús de metodologies participatives que assegurin la inclusió d’agents diversos i l’obtenció d’informació rellevant.

**- Sistema de seguiment, avaluació i monitoratge del Pla Estratègic**.........Fins a 5 punts

La proposta haurà d’incloure un sistema estructurat per fer el seguiment del desenvolupament i implementació del Pla Estratègic.

Es valorarà:

* La solidesa del sistema d’indicadors proposat per monitorar resultats i impactes.
* La capacitat dels mecanismes de seguiment per detectar obstacles, riscos i colls d’ampolla.
* L’adequació de les eines o protocols plantejats per garantir una actualització i avaluació contínua del Pla Estratègic.
* El grau en què el sistema assegura la sostenibilitat del procés estratègic en el temps.

**Qualsevol empresa que en la seva oferta del sobre B inclogui informació sobre els mesos d’experiència en projectes, sobre hores de formació impartides en matèria d’estratègia, i/o sobre algun ítem avaluable de forma automàtica al sobre C, quedarà exclosa de la licitació.**

Aquest criteri pel qual es requereix un judici de valor reverteix en la millora de la qualitat del servei atès que permet valorar el grau d’adaptabilitat de la proposta metodològica als requisits que s’estableixen al plec de prescripcions tècniques; i en la millora de la qualitat del servei atès que permet valorar la capacitat organitzativa del licitador respectivament.